
              REPUBLIKA HRVATSKA		 
OPĆINSKI PREKRŠAJNI SUD U ZAGREBU
            Zagreb, Avenija Dubrovnik 8  


	Poslovni broj: Pp -10697/2025


U   I M E   R E P U B L I K E   H R V A T S K E

P R E S U D A


	Općinski prekršajni sud u Zagrebu, po sutkinji Danieli Šola, uz sudjelovanje Lee Jagatić kao zapisničarke, u prekršajnom predmetu protiv okr. Ivane Krezo, zbog prekršaja iz odredbe čl. 296. st. 1. toč. 16. i st. 3. Zakona o autorskom pravu i srodnim pravima (NN 111/21), u povodu optužnog prijedloga Hrvatskog društva skladatelja br. 351428-0001 od 18. kolovoza 2025., na temelju odredbe čl. 181. toč. 3. Prekršajnog zakona (NN 107/07, 39/13, 157/13, 110/15, 70/17, 118/18,114/22), 10. ožujka 2026. godine, 

p r e s u d i o    j e 

I.	protiv okrivljenice Ivane Krezo, OIB: 01974114424, rođene 11.11.1985., s prebivalištem u Varaždinu, Prilaz Fausta Vrančića 6, prekršajno neosuđivana,

o d b i j a    s e    o p t u ž b a

da bi dana 30. srpnja 2024. godine oko 10,30 sati, u La Playa beach bar, Plava Plaža bb, Vodice, javno priopćavala autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u čl. 32. i detaljnije određeno u čl. 40. i 47. Zakona o autorskom pravu i srodnim pravima, nije posjedovala zakonom propisano odobrenje Hrvatskog društva skladatelja, udruge za kolektivno ostvarivanje prava svih domaćih i stranih autora glazbenih djela ovlaštena temeljem Rješenja Državnog Zavoda za intelektualno vlasništvo, klasa UP/I-034-03/2018-020/0005, ur. broj 559-07/3-18-004 i klasa: UP/I-384-10/2022-001/0001, ur. broj: 559-08/1-22-0001 na osnovi čl. 224. Zakona o autorskom pravu i srodnim pravima, 
	dakle, da bi kao fizička osoba bez odobrenja udruge za kolektivno ostvarivanje autorskog prava priopćila javnosti autorsko djelo,
čime bi počinila djelo prekršaja opisano i kažnjivo po odredbi čl. 296. st. 3. u vezi s odredbom čl. 296. st. 1. toč. 16. Zakona o autorskom pravu i srodnim pravima.

II.	 Na temelju odredbe čl. 140. st. 2. Prekršajnog zakona troškovi postupka padaju na teret proračunskih sredstava Suda. 
 

Obrazloženje

	1. Hrvatsko društvo skladatelja, ZAMP, pod brojem 351428-0001 od 18. kolovoza 2025., podnijelo je optužni prijedlog protiv okrivljenice radi prekršaja činjenično i pravno opisanog u izreci ove presude, predlažući da se provede žurni postupak. 
     	2. Okrivljenica Ivana Krezo je u više navrata pozvana na ročište, koji pozivi su vraćeni neuručeni s naznakom “nepoznat“. Izvršena je terenska provjera adrese stanovanja te je operativnim radom na terenu od strane Policijske postaje Varaždin utvrđeno da okrivljenica na prijavljenoj adresi prebivališta ne stanuje od mjeseca travnja 2025. te nije došlo do saznanja o stvarnoj adresi stanovanja za predmetnu okrivljenicu. Dana 22. siječnja 2026. u spis je dostavljen podnesak tužitelja kojim odustaje od podnijetog optužnog prijedloga, to je valjalo, sukladno odredbi čl. 181. toč. 3. Prekršajnog zakona, donijeti presudu kojom se optužba odbija.   
	3. Odluka o troškovima postupka temelji se na odredbi čl. 140. st. 2. Prekršajnog zakona, prema kojoj u slučaju obustavljanja prekršajnog postupka troškovi postupka iz čl. 138. st. 2. toč. 2. do 5.  i toč. 7. istog Zakona padaju na teret proračunskih sredstava Suda.

U Zagrebu, 10. ožujka 2026.

    
          Zapisničarka		  		                                                      Sutkinja
           Lea Jagatić	                                                                                Daniela Šola


Pouka o pravnom lijeku: 
	Protiv ove presude dopuštena je žalba u roku od 8 dana od dana dostave njenog prijepisa. Žalba se podnosi Općinskom prekršajnom sudu u Zagrebu, pisano, u dva istovjetna primjerka, bez naplate pristojbe, na adresu Zagreb, Avenija Dubrovnik 8, a o njoj odlučuje Visoki prekršajni sud Republike Hrvatske.

	
Dostaviti:
1. Okr. Ivana Krezo, Varaždin, Prilaz Fausta Vrančića 6,
2. Tužitelju, Hrvatsko društvo skladatelja, Zagreb, Heinzelova 62a,
3. U spis.

